Bernard Matthew Kelly

**Bernard Matthew Kelly** (født 7. mai 1918 i Providence i Rhode Island i USA, død 5. desember 2006 i Keyser i Vest-Virginia) var en katolsk hjelpebiskop i Providence som la ned sine kirkelige verv og giftet seg. Senere ble han advokat.

## Liv og virke
### Bakgrunn
Bernard M. Kelly gikk på studerte ved Providence College og studerte til prest ved Det pavelige romerske seminar i Roma og ved Theological College ved Catholic University of America i Washington D.C.

### Prest
Han ble ordinert til prest den 3. juni 1944. Etter ordinasjonen mottok Kelly sin doktorgrad i kirkerett ved Catholic University of America. Han ver deretter kapellan, og underviste ved La Salle Academy i Providence. Han var også kapellan ved *Mother of Hope Novitiate* i Warwick i Rhode Island og som spiritual ved *Our Lady of Providence Seminary* i Warwick Neck. I 1947 ble Kelly utnevnt til ektebåndsforsvarer i bispedømmet Providence.

### Hjelpebiskop i Providence
Kelly ble utnevnt til titulærbiskop av Tegea og hjelpebiskop i Providence den 25. november 1963 av pave Paul VI. Russell McVinney, biskop av Providence bispeviet ham den 30. januar året etter, og medkonsekratorer var Joseph McShea, biskop av Allentown, og Gerald Vincent McDevitt, hjelpebiskop i Philadelphia.

Han var sterkt opptatt av den økumeniske bevegelse og ble inspirert av Det andre Vatikankonsils impulser til denne. I 1971 ble det kontrovers da han i en preken kalte det «skandaløst at kirkemenn er så bekymret for abort og likevel ikke har noe å si om ødeleggelsen av menneskeliv i Laos.» Skuffet over kirkens holdning til Vietnamkrigen, forlot han aktiv kirkelig tjeneste den 14. juni 1971. 

Han giftet seg senere og fungerte deretter som direktør for et sykehus i Florida. Han åpnet senere sitt eget advokatfirma på Rhode Island. Senere virket han som advokat i Rhode Island og Vest-Virginia, der han hadde bodd siden 1990.

Han døde i Keyser i Vest-Virginia i 2006.
## Skrifter i utvalg
* *The functions reserved to pastors. A historical synopsis and a commentary.* (= *Canon law studies*). Catholic University of America Press, Washington 1947,  (også dissertasjon, Catholic University of America 44).
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Biskop Russell McVinney (1898-1971) *1948
* Biskop *Bernard Matthew Kelly* (1918-2006) *1964 (forlot den geistlige stand 1971)

## Referanser